4.6 66 beoordeling(en) ≫ Geef beoordeling
42,99€ 22,99€ &Gratis verzending naar Netherlands, Belgium
Gülsüm Ayvur 25-01-2019
Marco Cosentino 06-01-2019 Inhoudbemarking tydens die koronavirus pandemie - Solidariteit GildesSolidariteit Gildes Inhoudbemarking tydens die koronavirus pandemie - Solidariteit Gildes
Home / Kommunikasiepraktisyns Artikel / Inhoudbemarking tydens die koronavirus pandemie
In reaksie op die koronavirus en die nasionale inperking is bemarkers gedwing om ratte te wissel en aan alternatiewe maniere te dink om teikengehore te bereik.
Volgens Suid-Afrika se grootste tegnologienuuswebblad, MyBroadband, was daar uitstekende resultate vir inhoudsbemarkingsveldtogte tydens die inperking. Die verlengde inperking en die daaropvolgende ekonomiese insinking het geweldige druk op maatskappye geplaas om hul bemarkingsbesteding te optimaliseer en te verseker dat hulle die beste moontlike OOB (opbrengs op belegging) kry.
Wat is inhoudbemarking?
Volgens die webblad NewsCred, 'n webblad vir bemarkers, is inhoudsbemarking 'n soort digitale bemarking waarin handelsmerke 'n deurlopende verhouding met kliënte ontwikkel deur middel van inhoud wat nie promosiegedrewe is nie. Deur die jare het inhoudbemarking ontwikkel uit blote boodskappe en redaksionele strategieë tot 'n holistiese benadering wat staatmaak op 'n wye verskeidenheid digitale bemarkingstaktieke soos e-posnuusbriewe, sosiale media, soekenjinoptimalisering (SEO) en betaalde verspreiding om ‘n teikengehoor te bereik.
In teenstelling met advertensies, is bemarking van inhoud nie openlike promosie nie. Inteendeel, bemarking deur inhoud laat handelsmerke toe om storievertellers te word en belangrike inligting te verskaf, veral tydens krisistye. Die gehoor soek inhoud wat vermaak, inspireer, opvoed en inlig. Inhoudsbemarkingstaktieke sal help om 'n voortgesette verhouding te skep tydens en selfs na die koronaviruspandemie.
Volgens MyBroadband het baie Suid-Afrikaanse besighede oorbeweeg na aanlyn bemarking omdat dit beter resultate toon vir bemarkingsveldtogte as gevolg van die hoër OOB. Die grootste area van groei tydens die inperking was bemarking van inhoud, wat geborgde artikels, sosialemediaplasings en nuusbriewe insluit.
Cara Muller, direkteur van bemarking by MyBroadband, het gesê dat hulle die afgelope twee maande 'n styging gesien het in ondernemings wat inhoudbemarkingsveldtogte onderneem.
Sy het gesê dat baie ondernemings hierdie veldtogte gebruik om spesifieke marksegmente deur persoonlike artikels en sosialemediaplasings te teiken. “Hierdie veldtogte was baie effektief om hul boodskappe aan die regte gehoor te gee en om bewusmaking te skep van hul produkte,” het Muller gesê.
Hoekom is inhoudbemarking belangrik?
Inhoudsbemarking kan 'n effektiewe manier word om in aanraking te bly met kliënte tydens die koronaviruspandemie en ook daarna. Met die veranderende digitale landskap kan kommunikasie en interaksie met jou gehoor ononderbroke bly, maak nie saak wat die situasie is nie – solank jy die regte strategieë vir die bemarking van inhoud het.
In uitdagende tye en 'n vinnig veranderende wêreldlandskap bly dit belangrik om jou handelsmerkidentiteit en -waardes te kommunikeer. Die koronavirus bied 'n nuwe uitdaging vir bemarkers en onderstreep die belangrikheid daarvan om op strategieë buite tradisionele kanale te vertrou. Dit is belangrik dat jy 'n gesonde en veilige omgewing handhaaf, ongeag hoe jy hierdie situasie benader – uit 'n gesondheids- sowel as 'n bemarkingsoogpunt.